Muhimman dalilai da ya sanya Buhari ya halarci taron AU a ƙasar Habasha ▷ Legit.ng
Muhimman dalilai da ya sanya Buhari ya halarci taron AU a ƙasar Habasha
9 months ago 4580 views by Ishaq Ismail
A yau ne shugaban ƙasa Muhammadu Buhari, ya fara gudanar da aikinsa na kwanaki hudu a birnin Addis Ababa na kasar Habasha, domin halartar taron ƙungiyar shugabannin nahiyyar Afirka ta AU, inda zai kasance cikin kwamitin zaman lafiya da tsaro na mambobi 14 a matsayin wani jigo na ƙungiyar AU.
Babban hadimin shugaban ƙasa na musamman akan hulda da manema labarai, Mallam Garba Shehu ya bayyana cewa, taron zai tattauna dangane da tashin-tashina da kuma rikice-rikice a wasu sassan nahiyyar Afirka, sauye-sauyen yanayi da sakamakonsa da kuma ƙaruwar adadin 'yan gudun hijira tare da batun ababen dake kawo naƙasun ci gaban ƙasashen.
Shugaba Buhari a yayin tafiya kasar Habasha
Mallam Garba yake cewa, wannan taro zai kuma yi nazari kan al'amurran ƙasashen Somalia, Sudan ta Kudu, Guinea Bissau, Jamhuriyyar Afirka ta Tsakiya da kuma Jamhuriyyar Dimokuradiyar Congo.
KARANTA KUMA: Koriya ta Arewa ta fara shirin yaƙin duniya na uku
Ya ƙara da cewa, taron zai kuma tattauna dangane da batutuwan yankin tafkin Chadi, ƙoƙarin kawo ƙarshen ta'addancin Boko Haram tare da al'amurran ƙasar Mali da yankin Sahel da suke ci gaba da ta'azzara duk da ƙokarin maƙotan ƙasashe da kuma majalisar dinkin duniya.
Legit.ng ta fahimci cewa, manufar wannan kwamiti shine gudanar da gargadi na farko da kuma ta hanyar diflomasiyya wajen kiyaye zaman lafiya tare da bayar da shawarwari ga ƙasashen AU domin inganta tsaro da hadin kai.
Top 100 richest people in the world How to write an application letter Dija Latest hair style Who is the richest woman in the world
'Yansanda a Kaduna sun kwato turawan Afirka ta kudu da masu garkuwa suka sace